CELEX: 62010TN0258
Language: mt
Date: 2010-06-10 00:00:00
Title: Kawża T-258/10: Rikors ippreżentat fl- 10 ta’ Ġunju 2010 — France Télécom vs Il-Kummissjoni

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/40
            
         Rikors ippreżentat fl-10 ta’ Ġunju 2010 — France Télécom vs Il-Kummissjoni
   (Kawża T-258/10)
   ()
   2010/C 234/74
   Lingwa tal-kawża: il-Franċiż
   
      Partijiet
   
   
      Rikorrenti: France Télécom (Pariġi, Franza) (rappreżentanti: M. van der Woude u D. Gillet, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tiddikjara dan ir-rikors ammissibbli;
            
         
               —
            
            
               tannulla d-deċiżjoni u
            
         
               —
            
            
               tikkundanna lill-Kummissjoni għall-ispejjeż kollha tal-istanza.
            
         
      Motivi u argumenti prinċipali
   
   Ir-rikorrenti titlob l-annullament tad-Deċiżjoni C(2009) 7426 finali tal-Kummissjoni, tat-30 ta’ Settembru 2009 (1), li tiddikjara li l-kumpens għal spejjeż ta’ servizz pubbliku ta’ EUR 59 miljun, mogħtija mill-awtoritajiet Franċiżi lil grupp ta’ impriżi għall-istabbiliment u l-użu ta’ netwerk ta’ komunikazzjonijiet elettroniċi b’veloċità qawwija (proġett THD 92) fid-dipartiment tal-Hauts-de-Seine, ma jikkostitwixxix għajnuna mill-Istat.
   Insostenn tar-rikors tagħha, ir-rikorrenti ssostni żewġ motivi bbażati:
   
               —
            
            
               fuq ksur tal-kunċett ta’ għajnuna mill-Istat fis-sens tal-Artikolu 107(1) TFUE, peress li l-Kummissjoni wettqet żball ta’ liġi meta applikat l-erba’ kriterji tal-ġurisprudenza Altmark f’dan il-każ, sa fejn:
               
                           —
                        
                        
                           il-proġett THD92 ma għandux għan ta’ interess ekonomiku ġenerali, iżda ta’ kompetittività tad-dipartiment tal-Hauts-de-Seine bħala ċentru tal-affarijiet internazzjonali;
                        
                     
                           —
                        
                        
                           il-proġett THD92 jintervjeni f’“żona sewda” u ma jirrispondix għal falliment tas-suq u
                        
                     
                           —
                        
                        
                           il-kumpens ta’ EUR 59 miljun huwa sproporzjonat u ġie attribwit abbażi ta’ kriterji ta’ għażla mhux magħrufa minn qabel;
                        
                     
         
               —
            
            
               fuq ksur tal-Artikolu 108(2) TFUE, peress li l-Kummissjoni kisret id-drittijiet proċedurali tar-rikorrenti meta ma fetħitx il-proċedura formali ta’ eżami u b’dan il-mod ipprekludiet lir-rikorrenti mill-possibbiltà li ssostni l-perspettiva tagħha bħala parti terza interessata.
            
         
      (1)  Għajnuna mill-Istat N 331/2008 — Franza.